ddrg/super_eurlex huggingface dataset:
Official Journal L 200 , 24/08/1995 P. 0050 - 0051



KOMISIJAS LĒMUMS (1995. gada 27. jūlijs) par tādu lietošanai pārtikā paredzēta piena produktu un uz piena bāzes ražotu produktu apstrādi, kuru izcelsme ir trešās valstīs vai trešo valstu apgabalos, kur ir mutes un nagu sērgas draudi (Teksts attiecas uz EEZ) (95/342/EK) EIROPAS KOPIENU KOMISIJA ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK, ar ko paredz veterinārsanitāros noteikumus svaigpiena, termiski apstrādāta piena un uz piena bāzes ražotu produktu ražošanai un laišanai tirgū1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 23. panta 3. punkta d) apakšpunktu, tā kā lietošanai pārtikā paredzētais piens un uz piena bāzes ražoti produkti, kuru izcelsme ir trešās valstīs vai trešo valstu apgabalos, var radīt mutes un nagu sērgas draudus; tā kā ir jānosaka apstrādes veidi lietošanai uzturā paredzētajam pienam un uz piena bāzes ražotiem produktiem, kuru izcelsme ir trešās valstīs vai trešo valstu apgabalos; tā kā apstrādes veidi jānorāda uz veterināro sertifikātu paraugiem piena un uz piena bāzes ražotu produktu importam no trešām valstīm vai trešo valstu apgabaliem, kur pastāv mutes un nagu sērgas draudi; tā kā paredzētajiem apstrādes veidiem ir jābūt zinātniski pamatotiem, vadoties pēc Zinātniskās Veterinārās komitejas ieteikumiem, un tiem ir jāatbilst iedzīvotāju un dzīvnieku veselības aizsardzības prasībām; šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lietošanai pārtikā paredzētam pienam un uz piena bāzes ražotiem produktiem, kuru izcelsme ir trešās valstīs vai trešo valstu apgabalos, ja pēdējos divpadsmit mēnešos ir konstatēta mutes un nagu sērga vai pēdējos divpadsmit mēnešos veikta vakcinācija pret mutes un nagu sērgu, pirms to ievešanas Kopienas teritorijā ir jāveic: a) sterilizācija, kuras F° vērtība ir 3 vai lielāka vai b) sākotnēja termoapstrāde ar pasterizācijai līdzvērtīgu iedarbību vismaz 72 °C ne mazāk kā 15 sekundes, tā nodrošinot negatīvu reakciju uz fosfatāzes testu, kam seko: i) atkārtota termoapstrāde, veicot arī augstas temperatūras pasterizāciju, sevišķi augstas temperatūras apstrādi vai sterilizāciju, tā nodrošinot negatīvu reakciju uz peroksidāzes testu vai, ii) attiecībā uz piena pulveri vai uz sausā piena bāzes ražotiem produktiem, atkārtotajai termoapstrādei ir jānodrošina sākotnējai termoapstrādei līdzvērtīga iedarbība, nodrošinot negatīvu reakciju uz fosfatāzes testu, kuru noslēdz žāvēšanas process, vai iii) paskābināšanas process, kura pH līmenis ir pazemināts un saglabājas zemāks par 6 vismaz vienu stundu. 2. pants Šo lēmumu piemēro no 1996. gada 2. februāra. 3. pants Šis lēmums ir adresēts dalībvalstīm. Briselē, 1995. gada 27. jūlijā Komisijas vārdā Komisijas loceklis Franz FISCHLER 1 OV L 268, 14.9.1992., 1. lpp.
Oficiālais Vēstnesis L 021 , 26/01/1994 Lpp. 0022 - 0022

Speciālizdevums somu valodā: Nodaļa 3 Sējums 55 Lpp. 0367

Speciālizdevums zviedru valodā: Nodaļa 3 Sējums 55 Lpp. 0367



Komisijas Lēmums (1994. gada 24. janvāris) par datorizētā tīkla Animo ieviešanu (94/34/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 20. panta 3. punktu, tā kā Komisija ir pieņēmusi vairākus lēmumus attiecībā uz datorizēto tīklu Animo, jo īpaši 1991. gada 19. jūlija Lēmumu 91/398/EEK par datorizētu tīklu, kas savieno veterinārās iestādes (Animo) [3], 1992. gada 25. septembra Lēmumu 92/486/EEK, ar ko izveido sadarbību starp Animo servercentru un dalībvalstīm [4], un 1993. gada 5. aprīļa Lēmumu 93/227/EEK par Animo datorizētā tīkla uzstādīšanas pasākumiem Itālijā [5]; tā kā Animo datorizētais tīkls tagad darbojas lielā Kopienas daļā; tā kā mērķis ir padarīt šā tīklu darbību pieejamu visā Kopienā; tā kā tāpēc jānosaka termiņi visas sistēmas ieviešanai; tā kā tomēr jāpieņem noteikumi, kas būtu piemērojami gadījumā, ja dalībvalsts nevar pilnībā piedalīties tīkla darbībā; tā kā šis lēmums neierobežo iepriekšējus noteikumus saistībā ar Animo tīklu, jo īpaši tos, kas ietverti Lēmumā 92/486/EEK un 93/227/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis nodrošina, lai to centrālās vienības tiktu pievienotas Animo tīklam (visu ziņu nosūtīšanai un saņemšanai, ko nodrošina Animo sistēma) vēlākais līdz 1994. gada 1. februārim. 2. pants Dalībvalstis nodrošina, lai visas vietējās vienības un robežkontroles punkti tiktu pievienoti Animo tīklam vēlākais līdz 1994. gada 1. jūnijam. 3. pants Ja kāda dalībvalsts nevar lietot datorizēto tīklu Animo saskaņā ar 1. pantu no 1994. gada 1. februāra, tās dalībvalsts centrālā iestāde pa faksu nosūta galamērķa valsts centrālajai iestādei visas ziņas, kuru nosūtīšanai ir paredzēta Animo sistēma. 4. pants Ja dalībvalsts vietējā vienība nevar izmantot datorizēto tīklu Animo no 1994. gada 1. jūnija, tās dalībvalsts centrālā iestāde nodrošina, lai visas ziņas no attiecīgās vienības, ko paredzēts nosūtīt Animo sistēmā, pārņemtu centrālā vienība. 5. pants Šā lēmuma noteikumi neierobežo iepriekšējus noteikumus saistībā ar Animo tīklu, jo īpaši tos, kas ietverti Lēmumā 92/486/EEK un 93/227/EEK. 6. pants Situāciju saistībā ar Animo sistēmas ieviešanu no jauna pārbauda 1994. gada martā. 7. pants Lēmums ir adresēts dalībvalstīm. Briselē, 1994. gada 24. janvārī Komisijas vārdā — Komisijas loceklis René Steichen [1] OV L 224, 18.8.1990., 29. lpp. [2] OV L 62, 15.3.1993., 49. lpp. [3] OV L 221, 9.8.1991., 30. lpp. [4] OV L 291, 7.10.1992., 20. lpp. [5] OV L 97, 23.4.1993., 31. lpp. --------------------------------------------------
Oficiālais Vēstnesis L 045 , 23/02/1993 Lpp. 0027 - 0027

Speciālizdevums somu valodā: Nodaļa 1 Sējums 3 Lpp. 0008

Speciālizdevums zviedru valodā: Nodaļa 1 Sējums 3 Lpp. 0008



Padomes lēmums (1993. gada 15. februāris), ar ko Eiropas Investīciju bankai piešķir Kopienas garantiju attiecībā uz zaudējumiem, kuri rodas no aizdevumiem abpusējas intereses projektiem dažās trešās valstīs (93/115/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], Tā kā Padome 1991. gada 13. un 14. maijā, pamatojoties uz Komisijas paziņojumu, pieņēma lēmumu par Eiropas Investīciju bankas (EIB) darbību ierobežotu paplašināšanu tajās trešās valstīs, ar kurām Kopiena ir noslēgusi sadarbības nolīgumus; tā kā Padome 1991. gada 8. jūlijā apstiprināja šīs vadlīnijas; tā kā Padome 1992. gada 19. maijā nolēma, ka vadlīnijas ir jāpiemēro aizdevumiem, ko EIB piešķir trešās valstīs, ar kurām Kopiena ir noslēgusi sadarbības nolīgumus; tā kā Padome ir aicinājusi EIB saskaņā ar tās statūtiem un parastajiem kritērijiem piešķirt aizdevumus abpusējas intereses projektiem dažās trešās valstīs, kurām ir nodrošināta garantija; tā kā pēc iespējas drīzāk izveidos Garantijas fondu, lai budžetā pareizi rīkotos ar garantijām Kopienas aizdevumiem, ko piešķir trešām valstīm atbilstoši 1992. gada 11. un 12. decembra Eiropadomes sanāksmes secinājumiem, IR PIEŅĒMUSI ŠO LĒMUMU. 1. pants Kopiena pilnībā nodrošina garantijas Eiropas Investīciju bankai gadījumos, ja banka nesaņem maksājumus, kas tai pienākas par katru aizdevumu, kurš piešķirts saskaņā ar tās parastajiem kritērijiem tām trešām valstīm, ar kurām Kopiena ir noslēgusi sadarbības nolīgumus. Kopējo limitu, kas ir 250 miljoni EUR gadā, nosaka uz trīs gadiem. Minētā perioda beigās šo limitu pārskata. Šajā nolūkā EIB un Kopiena vienojas par procedūrām garantijas īstenošanai. 2. pants Reizi sešos mēnešos Komisija informē Eiropas Parlamentu un Padomi par to, kā noris ar garantiju nodrošināto aizdevumu ņemšana. Šādā nolūkā Banka nosūta Komisijai visu detalizēto informāciju, kas vajadzīga, lai pilnībā informētu Eiropas Parlamentu un Padomi. Reizi gadā Komisija nosūta Eiropas Parlamentam un Padomei ziņojumu, kurā ir ietverts novērtējums par šā lēmuma īstenošanu. Briselē, 1993. gada 15. februārī Padomes vārdā — priekšsēdētājs M. Jelved [1] OV C 172, 8.7.1992., 6. lpp. [2] OV C 21, 25.1.1993. --------------------------------------------------
Oficiālais Vēstnesis L 238 , 23/09/1993 Lpp. 0044 - 0044

Speciālizdevums somu valodā: Nodaļa 3 Sējums 52 Lpp. 0157

Speciālizdevums zviedru valodā: Nodaļa 3 Sējums 52 Lpp. 0157



Komisijas Lēmums (1993. gada 21. septembris), ar ko groza Lēmumu 93/195/EEK par reģistrētu zirgu atpakaļievešanu pēc tam, kad tie tikuši uz laiku izvesti uz konkrētiem Amerikas Savienoto Valstu hipodromiem (93/509/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 92/36/EEK [2] un jo īpaši tās 19. panta ii) punktu, tā kā Komisija ar Lēmumu 93/195/EEK [3], ir noteikusi veselības nosacījumus un veterināro sertifikāciju reģistrētu zirgu, kuri paredzēti ātrumsacīkstēm, konkursiem un kultūras pasākumiem, atpakaļievešanai pēc tam, kad tie tikuši uz laiku izvesti; tā kā ir apstiprināti zirgu vīrusarterīta gadījumi sekojošos Amerikas Savienoto Valstu hipodromos: Arlington International Racetrack, Illinois, Churchill Downs, Kentucky, Ak-sar-ben, Nebraska un Prairie Meadows, Iowa; tā kā zirgu vīrusarterīta gadījumi varētu radīt draudus, ievedot atpakaļ Kopienas reģistrētos zirgus pēc tam, kad tie tikuši uz laiku izvesti dalībai sacensībās attiecīgajos hipodromos; tā kā ir jāveic pasākumi, lai aizliegtu, saskaņā ar iepriekšminēto lēmumu, reģistrētu zirgu, kuri paredzēti ātrumsacīkstēm, konkursiem un kultūras pasākumiem, atpakaļievešanu pēc tam, kad tie tikuši uz laiku izvesti uz attiecīgajiem hipodromiem; tā kā, ņemot vērā epizooloģiskās zināšanas par šo slimību, aizliegumu nosaka uz sešiem mēnešiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmumu 93/195/EEK groza šādi: 1. Lēmuma I pielikumā C grupā "Amerikas Savienotās Valstis" aizstāj ar "Amerikas Savienotās Valstis (izņemot sekojošus hipodromus līdz 1994. gada 28. februārim: Arlington International Racetrack, Illinois, Churchill Downs, Kentucky, Ak-sar-ben, Nebraska un Prairie Meadows, Iowa)". 2. Lēmuma II pielikumā C grupā "Amerikas Savienotās Valstis" aizstāj ar "Amerikas Savienotās Valstis (izņemot sekojošus hipodromus līdz 1994. gada 28. februārim: Arlington International Racetrack, Illinois, Churchill Downs, Kentucky, Ak-sar-ben, Nebraska un Prairie Meadows, Iowa)". 2. pants Šis lēmums ir adresēts dalībvalstīm. Briselē, 1993. gada 21. septembrī Komisijas vārdā — Komisijas loceklis René Steichen [1] OV L 224, 18.8.1990., 42. lpp. [2] OV L 157, 10.6.1992., 28. lpp. [3] OV L 86, 6.4.1993., 1. lpp. --------------------------------------------------
Oficiālais Vēstnesis L 224 , 03/09/1993 Lpp. 0027 - 0028

Speciālizdevums somu valodā: Nodaļa 1 Sējums 3 Lpp. 0031

Speciālizdevums zviedru valodā: Nodaļa 1 Sējums 3 Lpp. 0031



Komisijas lēmums (1993. gada 22. jūlijs), ar ko definē ražošanas un importa subsīdijas 1. panta īstenošanai Padomes Direktīvā 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām (93/475/EEK, Euratom) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes Direktīvu 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [1], un jo īpaši tās 1. pantu, tā kā, lai noteiktu nacionālo kopproduktu tirgus cenās (NKPtc), ievērojot Direktīvas 89/130/EEK, Euratom 1. pantu, jānoskaidro ražošanas un importa subsīdiju definīcija, kas izmantota Eiropas integrēto ekonomisko pārskatu sistēmā; tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants Direktīvas 89/130/EEK, Euratom 1. panta īstenošanai noteikumi par ražošanas un importa subsīdiju definīciju paredzēti pielikumā. 2. pants Šis lēmums ir adresēts dalībvalstīm. Briselē, 1993. gada 22. jūlijā Komisijas vārdā — priekšsēdētāja vietnieks Henning Christophersen [1] OV L 49, 21.2.1989., 26. lpp. -------------------------------------------------- PIELIKUMS Turpmāk minēto punktu mērķis ir Padomes Direktīvas 89/130/EEK, Euratom 1. panta īstenošanas vajadzībām izskaidrot šīs direktīvas 2. pantu attiecībā uz preču un pakalpojumu ražošanas novērtējumu (P 10). No "ražošanas un importa subsīdijām" (R 30) izslēgti: - valdības maksājumi dažām iepriekšnoteiktām mājsaimniecību grupām un tādi, kas administratīvu iemeslu dēļ veikti tirgus vienībām, lai ļautu tām samazināt preču cenas šīm mājsaimniecībām. Šie maksājumi aprēķināti tā, lai kompensētu šīm mājsaimniecībām piešķirtos cenu samazinājumus, - valdības maksājumi tirgus ražošanas vienībām, lai pilnīgi vai daļēji samaksātu par precēm un pakalpojumiem, ko šīs tirgus ražošanas vienības tieši un individuāli sniedz mājsaimniecībām un uz ko mājsaimniecībām ir likumīgas tiesības. Šie maksājumi uzskatāmi par sociāliem pabalstiem (R 64), jaukto kārtējo pārskaitījumu (R 69) vai par kolektīvu patēriņu (P 30). --------------------------------------------------
Oficiālais Vēstnesis L 109 , 01/05/1993 Lpp. 0001 - 0001



Padomes lēmums (1993. gada 15. marts), par vienošanos vēstuļu apmaiņas veidā starp Eiropas Ekonomikas kopienu, no vienas puses, un Austrijas Republiku, Islandes Republiku, Norvēģijas Karalisti, Somijas Republiku un Zviedrijas Karalisti, no otras puses, par minēto pušu 1992. gada 2. maijā Portu parakstīto nolīgumu par dažiem pasākumiem lauksaimniecības jomā pagaidu piemērošanu (93/239/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši 113. pantu, ņemot vērā Komisijas priekšlikumu, tā kā, apspriežot Eiropas Ekonomikas zonas (EEZ) līguma pārlabojumus pēc Šveices konfederācijas lēmuma minēto lēmumu neratificēt, izrādījies iespējams risināt sarunas par vienošanos vēstuļu apmaiņas veidā starp Eiropas Ekonomikas kopienu, no vienas puses, un Austrijas Republiku, Islandes Republiku, Norvēģijas Karalisti, Somijas Republiku un Zviedrijas Karalisti, no otras puses, par minēto pušu 1992. gada 2. maijā Portu parakstīto divpusējo nolīgumu par dažiem pasākumiem lauksaimniecības jomā pagaidu piemērošanu no 1993. gada 15. aprīļa; tā kā vienošanās vēstuļu apmaiņas veidā atsaucas uz 15. pantu Eiropas Ekonomikas kopienas un katras šās valsts brīvās tirdzniecības līgumos; tā kā konkrētās vienošanās ir jāapstiprina, IR PIEŅĒMUSI ŠO LĒMUMU. 1. pants Ar šo Komisija apstiprina vienošanās vēstuļu apmaiņas veidā starp Eiropas Ekonomikas kopienu, no vienas puses, un Austrijas Republiku, Islandes Republiku, Norvēģijas Karalisti, Somijas Republiku un Zviedrijas Karalisti, no otras puses, par 1992. gada 2. maijā Portu parakstīto divpusējo nolīgumu par dažiem pasākumiem lauksaimniecības jomā pagaidu piemērošanu no 1993. gada 15. aprīļa [1]. Vienošanos teksti pievienoti šim lēmumam. 2. pants Ar šo Padomes priekšsēdētājam tiek dotas tiesības izraudzīties personu, kas ir pilnvarota parakstīt vienošanās, lai tās kļūtu saistošas Kopienai. Briselē, 1993. gada 15. martā Padomes vārdā — priekšsēdētājs M. Jelved [1] OV L 109, 1.5.1993., 2., 18., 32., 43. un 59. lpp. --------------------------------------------------
Official Journal L 312 , 29/10/1992 P. 0036 - 0037

Finnish special edition: Chapter 3 Volume 45 P. 0140

Swedish special edition: Chapter 3 Volume 45 P. 0140



KOMISIJAS LĒMUMS (1992. gada 20. oktobris), ar kuru groza Lēmumu 91/516/EEK, ar ko nosaka to sastāvdaļu sarakstu, kuru lietošana barības maisījumos ir aizliegta (92/508/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību1,kurā jaunākie grozījumi izdarīti ar Direktīvu 91/681/EEK2, un jo īpaši tās 10. panta c) apakšpunktu, tā kā ar Komisijas Lēmumu 91/516/EEK ir noteikts to sastāvdaļu saraksts, kuru lietošana barības maisījumos ir aizliegta3; tā kā atsevišķi produkti ir jādefinē precīzāk; tā kā ieteicams pabeigt šo sarakstu, lai aizliegtu izmantot cietos sadzīves atkritumus, neapstrādātus atkritumus no ēdināšanas vietām un no lauksaimniecības un pārtikas rūpniecības produktiem iegūtos barības maisījumos iekļautu produktu iepakojumu vai iepakojuma daļas; tā kā terminam "atkritumi" šajā lēmumā ir nozīme, kāda noteikta Padomes 1975. gada 15. jūlija Direktīvā 75/442/EEK par atkritumiem4, kurā jaunākie grozījumi izdarīti ar Direktīvu 91/692/EEK5; tā kā šajā lēmumā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ar šo Lēmuma 91/516/EEK pielikumu groza, kā noteikts šā lēmuma pielikumā. 2. pants Šo lēmumu piemēro no 1993. gada 1. oktobra. 3. pants Šis lēmums ir adresēts dalībvalstīm. Briselē, 1992. gada 20. oktobrī Komisijas vārdā Komisijas loceklis Ray Mac Sharry PIELIKUMS 1. Pielikuma 2. punktu aizstāj ar šādu: "2. Apstrādātas dzīvnieku ādas, ieskaitot ādu, un to atkritumi." 2. Pievieno šādus punktus: "6. Cietie sadzīves atkritumi, piemēram, mājturības atkritumi. 7. Neapstrādāti atkritumi no ēdināšanas vietām, izņemot augu izcelsmes pārtikas produktus, ko uzskata par nederīgiem lietošanai pārtikā to svaiguma pakāpes dēļ. 8. Lauksaimniecības un pārtikas rūpniecības produktiem izmantotais iepakojums vai iepakojuma daļas." 1 OV L 86, 6.4.1979., 30. lpp. 2 OV L 376, 31.12.1991., 20. lpp. 3 OV L 281, 9.10.1991., 23. lpp. 4 OV L 194, 25.7.1975., 47. lpp. 5 OV L 377, 31.12.1991., 48. lpp.
Oficiālais Vēstnesis L 321 , 23/11/1991 Lpp. 0024 - 0027



Padomes Direktīva (1991. gada 18. novembris) par to, kā noslēdz Konvenciju par Starptautisko Elbas aizsardzības komisiju (91/598/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 130.s pantu, ņemot vērā Komisijas priekšlikumu [1] ņemot vērā Eiropas Parlamenta atzinumu [2],, ņemot vērā Ekonomikas un sociālo lietu komitejas atzinumu [3], ņemot vērā Rezolūciju, ko 1987. gada 19. oktobra Padomē pieņēma Padome un to dalībvalstu valdību pārstāvji par Eiropas Kopienas vides politikas un rīcības programmas turpināšanu un īstenošanu (1987.- 1992. gadā) [4], kā arī ceturto Eiropas Kopienu vides rīcības programmu, kas pievienota minētajai rezolūcijai, še turpmāk – "Ceturtā rīcības programma", tā kā ceturtajā rīcības programmā, turpinot agrākās rīcības programmas, kā galvenās darbības jomas ir uzskaitīts monitorings un kontrole, ar nolūku uzlabot ūdens kvalitāti un samazināt piesārņojumu; tā kā ceturtajā rīcības programmā ir aicinājums Kopienai un tās dalībvalstīm aktīvi piedalīties starptautiskajā darbībā vides aizsardzībai, šajā jomā īpaši pievēršoties divpusējai sadarbībai ar trešām valstīm; tā kā 1990. gada 8. oktobrī Magdeburgā parakstītajā Konvencijā par Starptautisko Elbas aizsardzības komisiju jo īpaši ir paredzēts izveidot starptautisku komisiju nolūkā novērt piesārņojumu Elbā un tās hidrogrāfiskajā baseinā, ciktāl to paredz šī konvencija; tā kā esošie Kopienas tiesību akti par ūdens piesārņojumu patlaban attiecas uz Elbu un tās pietekām, kur tās tek cauri Vācijas Federatīvās Republikas teritorijai; tā kā Kopienai ir jāapstiprina Konvencija, lai panāktu viena Kopienas mērķa sasniegšanu attiecībā uz vides kvalitātes saglabāšanu, aizsargāšanu un uzlabošanu, kā to paredz Vienotais Eiropas akts; tā kā minētā konvencija Kopienas vārdā tika parakstīta 1990. gada 8. oktobrī, IR PIEŅĒMUSI ŠĀDU LĒMUMU. 1. pants Ar šo Eiropas Ekonomikas kopienas vārdā tiek apstiprināta Konvencija par Starptautisko Elbas aizsardzības komisiju. Konvencijas teksts še ir pievienots. 2. pants Eiropas Ekonomikas kopienas vārdā Padomes priekšsēdētājs informēs Vācijas Federatīvo Republiku kā depozitārvalsti par to, ka tiktāl, ciktāl tas attiecas uz Kopienu, priekšnosacījumi attiecībā uz Konvencijas stāšanos spēkā ir izpildīti, saskaņā ar Konvencijas 18. panta pirmo daļu. Briselē, 1991. gada 18. novembrī Padomes vārdā — priekšsēdētājs J. E. Andriessen [1] OV C 93, 11.4.1991., 10. lpp. [2] OV C 158, 17.6.1991., 291. lpp. [3] OV C 191, 22.7.1991., 21. lpp. [4] OV C 328, 7.12.1987., 1. lpp. --------------------------------------------------
Oficiālais Vēstnesis L 134 , 29/05/1991 Lpp. 0056 - 0057

Speciālizdevums somu valodā: Nodaļa 3 Sējums 37 Lpp. 0199

Speciālizdevums zviedru valodā: Nodaļa 3 Sējums 37 Lpp. 0199



Komisijas lēmums (1991. gada 14. maijs) par tādu trešo valstu saraksta izstrādāšanu, no kurām dalībvalstis atļauj liellopu sugu mājdzīvnieku embriju importu (91/270/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK [1], ar ko nosaka dzīvnieku veselības prasības, kuras piemēro liellopu sugas mājdzīvnieku embrijiem Kopienas iekšējā tirdzniecībā un importā, kurā jaunākie grozījumi izdarīti ar Padomes 1990. gada 26. jūnija Direktīvu 90/425/EEK [2], un jo īpaši tās 7. pantu, tā kā Direktīva 89/556/EEK nosaka tādu trešo valstu saraksta izstrādāšanas sistēmu, no kurām dalībvalstis atļauj liellopu sugu mājdzīvnieku embriju importu; tā kā, lai izstrādātu šādu sarakstu, nepieciešams ievērot dzīvnieku veselības stāvokli trešajās valstīs, kā arī līdzīgus sarakstus par dzīvu dzīvnieku un spermas importu; tā kā Kopiena nosaka arī turpmākos pasākumus attiecībā uz embriju importu; tā kā Komisija turpina darbu šādu pasākumu izstrādē pēc paredzētā termiņa; tā kā, ievērojot ierobežojumus, kas rodas pēc šā saraksta apstiprināšanas, embriju importa veselības un veterinārās ekspertīzes, ciktāl tās nav pakļautas Kopienas veselības aizsardzības pasākumiem, regulē valsts likumdošanas akti; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Liellopu sugu mājdzīvnieku embrijus dalībvalstis ieved tikai no tādām trešajām valstīm, kuras minētas šī lēmuma pielikuma sarakstā. 2. pants Šis lēmums ir adresēts dalībvalstīm. Briselē, 1991. gada 14. maijā Komisijas vārdā — Komisijas loceklis Ray Mac Sharry [1] OV L 302, 19.10.1989., 1. lpp. [2] OV L 224, 18.8.1990., 29. lpp. -------------------------------------------------- PIELIKUMS Trešo valstu saraksts, no kurām dalībvalstis atļauj liellopu sugu mājdzīvnieku embriju importu Austrālija Polija Austrija Rumānija Kanāda Zviedrija Čehoslovākija Šveice Somija Amerikas Savienotās Valstis Ungārija Dienvidslāvija Izraēla Jaunzēlande Norvēģija --------------------------------------------------